Γιάννης Λεκόπουλος

Σπουδές

Γεννήθηκε και μεγάλωσε στη Θεσσαλονίκη. Σπούδασε βοηθός ιατρικών και βιολογικών εργαστηρίων. Παρακολούθησε σε ωδείο μαθήματα μονωδίας και βυζαντινής μουσικής, καθώς και θεωρίας της μουσικής. Έλαβε επίσης μαθήματα σύγχρονου τραγουδιού.

1999-2005

Το 1999 ξεκίνησε να τραγουδάει επαγγελματικά σε μπουάτ και σε μουσικές σκηνές της πόλης. Εμφανίζεται στη μπουάτ- Μελωδία στην Θεσσαλονίκη, μαζί με τον Λάκη Παππά,τον Γιώργο Ζωγράφο, τον Τίμο Μωραϊτόπουλο και τον Γιώργο Λίζο. Την ίδια χρονιά συμμετέχει ως σολίστ σε συναυλία του ωδείου, στην αίθουσα τελετών του Α.Π.Θ. με την ορχήστρα του Νίκου Αστρινίδη και μαέστρο τον Καμπάνη Σαμαρά . Το 2002 εμφανίζεται στο Θέατρο' Άνετον '  σε αφιέρωμα στο έργο του συνθέτη Μίκη Θεοδωράκη, με τη χορωδία του ωδείου Σαμαρά. Από το 2004 και έως το 2005 ξεκινάει μια σειρά εμφανίσεων με την Μαρία Φωτίου και την Κατερίνα Σιάπαντα.

2006-2009

Το 2006 είχε την πρώτη του συμμετοχή στη δισκογραφία με φωνητικά στο δίσκο του Νότη Μαυρουδή και του Ηλία Κατσούλη , «Carte Postale». Στο δίσκο τραγούδησαν σημαντικοί ερμηνευτές όπως οι Μαρία Φαραντούρη,Σόνια Θεοδωρίδου ,Σταμάτης Κραουνάκης,Λαυρέντης Μαχαιρίτσας,Διονύσης Τσακνής,Νίκος Δημητράτος ,Μαριώ ,Δήμητρα Παπίου,Καλλιόπη Βέττα και Μόρφω Τσαϊρέλη.Επίσης εμφανίζεται στην ΑΙΓΛΗ-ΓΕΝΙ ΧΑΜΑΜ της  Θεσσαλονίκης, στην παράσταση «ΑΜΦΙΒΟΛΕΣ ΜΕΡΕΣ» του συνθέτη Νίκου Πιτλόγλου μαζί με τον Μανώλη Χατζημανώλη και τη Μαρία Φωτίου.
Ενώ το 2007 κερδίζει το  3ο Βραβείο στο φεστιβάλ ευρωπαϊκού τραγουδιού (pop-rock-jazz) «The Crown of Ternovgrad» και ειδικό βραβείο δημοσιογράφων, στο Βελίκο Τέρνοβο της Βουλγαρίας.Συμμετέχει στο μεγάλο αφιέρωμα του Πολυτεχνείου στην αίθουσα τελετών του Α.Π.Θ. μαζί με τους Μανώλη Μητσιά, Μαρία Φωτίου, Θωμά Κοροβίνη, Κώστα Πρατσινάκη, Δημήτρη Νικολούδη και Φώτη Θεοδωρίδη. 
Την ίδια χρονιά συνεργάζεται με τη τραγουδοποιό Μάρθα Μεναχέμ και συμμετέχει στο δίσκο «Μικρή Ελεγεία», ερμηνεύοντας τραγούδια σε ποίηση Κωνσταντίνου Καβάφη και Στέλιου Γεράνη. Ο στιχουργός Κώστας Τριπολίτης του εμπιστεύεται  στίχους του ,στο τραγούδι 'Λιβελόγραμμα' όπου το ερμηνεύει μαζί με την τραγουδοποιό. Στο δίσκο τραγουδούν επίσης ο Χρήστος Θηβαίος και ο Απόστολος Ρίζος.
Την ίδια χρονιά εμφανίζεται στην Αθήνα στο μουσικό σπίτι ΄΄Δίαυλος΄΄ ,στην παράσταση του συνθέτη Νίκου Πιτλόγλου μαζί με την Αλμπίνα Ζαχαριάδου και την Βάσια Ζήλου .
Το καλοκαίρι του 2008 εμφανίζεται στα πλαίσια του Φεστιβάλ του δήμου Αθηναίων με την Καλλιόπη Βέττα και το συνθέτη Γιάννη Κ.Ιωάννου στο Αττικό Άλσος και με τη Λήδα Χαλκιαδάκη γνωστή κυρίως από το συγκρότημα 'Λήδα & Σπύρος' και τον τραγουδοποιό Στέφανο Δεκεριάν  γνωστός από το συγκρότημα 'Αγάπανθος' ,στο Ανοιχτό Θέατρο  Κολωνού. Παράλληλα κυκλοφορεί ο δίσκος του συνθέτη Μιχάλη Ανδρονίκου, «Απ΄τη στεριά ,το νερό και τον αέρα», όπου συμμετέχει με πέντε τραγούδια σε στίχους του ηθοποιού και  ραδιοφωνικού παραγωγού Νίκου Αϊβαλή και του Βασίλη Γκίκα. Συμμετέχουν επίσης η Σίσσυ Κασσάνδρα και η Μαρία Φωτίου.Η  δισκογραφική του εμφάνιση στο δίσκο του Μιχάλη Ανδρονίκου τον κάνει ιδιαίτερα αγαπητό και στους «λιλιπούτιους»  ακροατές.  
Δισκογραφικά συμμετέχει και στο δίσκο «Ανοιχτή Ακρόαση» του συνθέτη Νίκου Πιτλόγλου , σε στίχους Νίκου Καρίμπα και Alice Tori ,όπου ξεχωρίζει το ντουέτο 'Ψυχή μου αλάνι' που το ερμηνεύει μαζί με τη Σοφία Εμφιετζή. Τραγουδούν επίσης η Αργυρώ Καπαρού, η Βάσια Ζήλου και η Χρυσούλα Σταύρου.
Επίσης συμμετέχει μαζί με την Καίτη Κουλλιά και τον Σπύρο Ζαΐρη στο τραγούδι Μικρή μου πατρίδα σε μουσική και στίχους του Γιάννη Κουλλιά ,όπου παρουσιάστηκε στην θεατρική παράσταση  «Το Μιρμιζέλι».
Το 2009 συνεργάζεται με το συνθέτη Γιώργο Δεσποτίδη στη παράσταση «Αχ, καρδιά μου μπορείς» στην αίθουσα συναυλιών του ωδείου ΦΙΛΙΠΠΟΣ ΝΑΚΑΣ  και αργότερα ηχογραφούν το ομότιτλο τραγούδι του δίσκου σε στίχους του Νίκου Καρίμπα, «Νύχτα ανώνυμη». Επίσης συμμετέχει στο δίσκο «Μέρα πρώτη ,μέρα δεύτερη » του συνθέτη Φώτη Λαζίδη. Την ίδια χρονιά τραγουδάει στη μουσική παράσταση «Ανατολικό τόξο» του συνθέτη Νίκου Παπακώστα στον πολυχώρο ΙΑΝΟ στην Αθήνα, μαζί με τον Βασίλη Λέκκα, την Μαρία Σουλτάτου, την Καίτη Κουλλιά και την Ασπασία Θεοφίλου.

2010-2016

Το 2010 τραγουδάει στο Galerie café -Vins Μουσείο της Θεσσαλονίκης με την πιανίστρια Έλενα Αργαλιά και τη Σίσσυ Κασσάνδρα. Ενώ δισκογραφικά συμμετέχει με φωνητικά στο δίσκο του τραγουδοποιού Σταμάτη Χατζηευσταθίου, «Σαν των ανθρώπων τις φωνές» καθώς και στο δίσκο «Παραβάσεις» της τραγουδοποιού και ζωγράφου Χάρις Τσεκούρα. Ηχογραφεί το τραγούδι 'Μέρες' για το δίσκο «Απόψε» της συνθέτριας Σοφίας Νάτσιου από τη Θεσσαλονίκη και εμφανίζεται στη παρουσίαση του δίσκου στο CLUB του Μύλου με τους Αρετή Κετιμέ, Σοφία Εμφιετζή ,Μαρία Φωτίου και το συγκρότημα Μανέρως. Επίσης εμφανίζεται στη μουσική σκηνή Βάρδια  με τον Αλέξανδρο Καλλιφατίδη.
Το 2011 συνεχίζει τις εμφανίσεις του στο Galerie café -Vins Μουσείο με την πιανίστρια Έλενα Αργαλιά και τη Μέλα Γεροφώτη. Συμμετέχει στο δίσκο του συνθέτη Θωμά Σιώμου «ΣΚΟΥΡΙΑ ΣΤΟΥ ΕΡΩΤΑ ΤΗ ΒΡΥΣΗ» με φωνητικά. Εμφανίζεται στη μουσική σκηνή Βάρδια στη παράσταση της Σοφίας Νάτσιου μαζί με την Λιζέτα Καλημέρη και τους Μανέρως. Παίρνει μέρος στη συναυλία Αλληλεγγύης για τους 300 μετανάστες με τους  Βασίλη Λέκκα, Δημήτρη Ζερβουδάκη, Ευγένιο Δερμιτάσογλου, Υπόγεια Ρεύματα, Γιάννη Μήτση, Μαρία Παπανικολάου, Φώτη Θεοδωρίδη, Λουδίας, Παναγιώτη Καραδημήτρη και τον Κώστα Πρατσινάκη.
Το καλοκαίρι του 2011 συμμετέχει στην « Συναυλία -αφιέρωμα στον Μίκη Θεοδωράκη » μαζί με τον Παναγιώτη Καραδημήτρη,Δημήτρη Κεχαγιά,Ελισάβετ Βερούλη,Γιώργο Λουτσέτη, Κώστα Καρμπά κ.α στα πλαίσια του φεστιβάλ Θέρμης Δρώμενα 2011.
Επίσης συνεργάζεται με τον συνθέτη Γιώργο Σταυριανό στη παράσταση «Νυχτερινές εξομολογήσεις» μαζί με τον Πάνο Παπαϊωάννου, τη Ντίνα Γιακουμάκου και τη Σοφία Αβραμίδου, στα πλαίσια του φεστιβάλ της Μονής Λαζαριστών.
Toν Ιανουάριο του 2012 συμμετείχε στην συναυλία Συμπαράστασης στον Αγώνα των εργαζομένων του ALTER, της Ελευθεροτυπίας, της ΕΡΤ, του ΔΟΛ , του Διφώνου και του  Κόσμου του Επενδυτή στο κλειστό γήπεδο μπάσκετ του Περιστερίου Αθηνών. (Συμμετέχοντες της συναυλίας: Σπ. Γραμμένος - Π. Δουρδουμπάκης - Αλ. Εμμανουηλίδης & Μ. Παπαγεωργίου - Μ. Ζαμάνη & The Angry Birds - Π. Θαλασσινός - Χρ. Θηβαίος - Κ. Θωμαΐδης - Illegal Operation - Alexis K. & Θ. Αναστόπουλος - Ε. Κουνενή - Γ. Κούτρας - Γ. Λεκόπουλος & Μ. Μεναχέμ - Lolek - Δ. Μητσοτάκης & Οι Ευδαίμονες - Θ. Μικρούτσικος - Mode Plagal - Π. Μουζουράκης - Λ. Παπαδόπουλος - Radiosol - Σπυριδούλα – Υπεραστικοί.).
To καλοκαίρι του 2012 εμφανίζεται μαζί με την Σοφία Εμφιετζή στο 12ο Φεστιβάλ ‘’Παρ’όχθην Κερκίνης’’.
Τον Απρίλιο του 2013 εμφανίζεται στη μουσική σκηνή Ξέφωτο, μαζί με την Βούλα Σαββίδη και τον Φώτη Θεοδωρίδη  και στην μουσική σκηνή "Μαύρη τρύπα" με την Τουρκάλα τραγουδίστρια  Ντιλέκ Κότς. Επίσης συμμετέχει στην παράσταση “ο Καραγκιόζης και ο μαύρος καβαλάρης” με το  θέατρο σκιών του Χρήστου Στανίση, στο μικρό θέατρο της Χ.Α.Ν.Θ.
Επίσης συμμετέχει με την Συμφωνική ορχήστρα νέων Ελλάδος στο Πολιτιστικό κέντρο Φλώρινας ,στο θέατρο Αριστοτέλειον της Θεσσαλονίκης και στο Πνευματικό κέντρο Γιαννιτσών.
Το φθινόπωρο του 2014 στο Δημοτικό θέατρο Χρήστου Τσακίρη,στο δημοτικό θέατρο Άνετον  στην Θεσσαλονίκη όπου συμμετέχει στην μουσικοθεατρική παράσταση ‘’ο έρωτας στη μάισσα Σαλονίκη’’ της θεατρικής ομάδας εκπαιδευτικών ‘’Μίμησις πράξεως’’,σε σκηνοθεσία Γαβριήλ Μοχλιανίτη,Θ.Ο.Κ και Γρηγόρη Γρηγορά μαζί με τον Κώστα Πρατσινάκη και την Κατερίνα Λύγκουρα. 
Τον Ιανουάριο  κυκλοφορεί ο δίσκος «Porto tabasco» του συγκροτήματος The Blue Poet, όπου συμμετέχει με ένα τραγούδι σε μουσική Νίκου Πανδή και στίχους του Τζών Μιχάλη. Στο δίσκο συμμετέχουν επίσης ο Σωκράτης Παπαϊωάννου,η Μαίρη Δούτση και ο Αλέξανδρος Χατζής.
Τον Ιούνιο εμφανίζεται μαζί με τη Λιζέτα Καλημέρη στη συναυλία της Χορωδίας -ορχήστρας νέων ΄΄Άγιος Ιωάννης ο Χρυσόστομος΄΄, στην Άφυτο της Χαλκιδικής σε διεύθυνση Χρυσόστομου Σταμούλη.

Τον Νοέμβριο της ίδιας χρονιάς κυκλοφορεί o δεύτερος δίσκος του συνθέτη Γιώργου Καγιαλίκου με τίτλο «Φυγή», όπου συμμετέχει με δυο τραγούδια, σε στίχους του Δημήτρη Αναγνωστόπουλου και του ίδιου του συνθέτη.Στο δίσκο συμμετέχουν επίσης η Μαρία Φαραντούρη ,ο Δώρος Δημοσθένους, η Λίλιαν Τσατσαρώνη και ο ίδιος ο συνθέτης.
Τον Δεκέμβριο του 2015 εμφανίζεται στο κρατικό ωδείο Θεσσαλονίκης μαζί με τη Νατάσσα Μάρε Μουμτζίδου και την σοπράνο Μαριάννα Μποζαπαλίδου, στη συναυλία 'Η γιορτή της συνανθρωπίας'
Τον Ιούνιο συμμετέχει μαζί με την σοπράνο Βάλια Μαυρίδου ,στην βραδιά - αφιέρωμα στη μνήμη του μεγάλου μας ποιητή 'Μανόλη Αναγνωστάκη ,που πραγματοποιήθηκε στον υπαίθριο χώρο του Δημαρχείου Θεσσαλονίκης. 
Τον ίδιο μήνα  συμμετέχει στο πρόγραμμα του τραγουδοποιού Σταύρου Παπασταύρου στη μουσική σκηνή Ξέφωτο ,στη Θεσσαλονίκη μαζί με τον συνθέτη Πέτρο Σατραζάνη.
Τον Ιανουάριο του 2016 συμμετέχει στην παράσταση 'Τέσσερις νέοι συνθέτες στον Ιανό' όπου ερμηνεύει συνθέσεις του Στάθη Γκότση,του Γιώργου Καγιαλίκου και της Μάρθας Μεναχέμ . Συμμετείχαν επίσης οι Γιοβάννα ,Αφροδίτη Μάνου ,Μαρία Αναματερού, Βασίλης Γισδάκης, Ιφιγένεια Κορολόγου, Eυτυχία Μητρίτσα, Πάνος Μπούσαλης, Λίλιαν Τσατσαρώνη, Ιωάννα Φόρτη.
Τον Μάρτιο εμφανίζεται στο δημοτικό θέατρο Συκεών, στην μουσικοθεατρική παράσταση ΄Ένας Ουρανός μ΄αστέρια ', σε κείμενα της Μερόπης Κόπτση,με θέμα τον παλιό ελληνικό κινηματογράφο.

Τον Μάρτιο συμμετέχει στην εκπομπή 'Στην υγειά μας ,ρε παιδιά ' με τον Σπύρο Παπαδόπουλο ,στο αφιέρωμα για το μπουζούκι, με επίσημο καλεσμένο τον δεξιοτέχνη Θανάση Πολυκανδριώτη.
Έπειτα εμφανίζεται στην Αθήνα ,στην μουσική σκηνή 'Ίλιον Plus', παρουσιάζοντας με τετραμελή ορχήστρα ένα τρίωρο πρόγραμμα ερμηνεύοντας τραγούδια μεγάλων μας συνθετών όπως Μ.Θεοδωράκη,Μαν.Χατζιδάκι,Θ.Μικρούτσικο και τραγούδια από τη συμμετοχή του στη δισκογραφία .
Τον Μάιο συμμετέχει μαζί με τον Μιχάλη Παπαζήση και τον Φώτη Θεοδωρίδη στο πρόγραμμα της Σοφίας Εμφιετζή ,στη μουσική σκηνή 'Ξέφωτο'. Τον Νοέμβριο στην Αθήνα, εμφανίστηκε μαζί με την Ιφιγένεια Κορολόγου στο Κελάρι του Athenaeum , όπου την καλλιτεχνική επιμέλεια είχε αναλάβει ο συνθέτης Γιώργος Καγιαλίκος.
Τον Δεκέμβριο συμμετέχει στο παιδικό βιβλίο - CD «Επτά μελωδικές ιστορίες» της συγγραφέως Τόνιας Μασουρίδου, όπου ερμηνεύει ένα τραγούδι σε μουσική Μάρθας Μεναχέμ. Τραγουδούν επίσης οι Βασίλης Γισδάκης, Θοδωρής Βουτσικάκης, Ιφιγένεια Κορολόγου, Ισίδωρος Πάτερος και Μάρθα Μεναχέμ.

2017-2018

Toν Ιανουάριο συμμετέχει μαζί με την Ηρώ Σαΐα, τον Θοδωρή Βουτσικάκη, τον Πάνο Μπούσαλη και τον Νεοκλή Νεοφυτίδη στην παρουσίαση του βιβλίου 'Σοκολατάκια Μαργαρίτα' του Δημήτρη Λέντζου, που πραγματοποιήθηκε στο 'Κελάρι' του Athenaeum.
Τον Φεβρουάριο εμφανίζεται στην 'Galerie δημιουργών', στην παράσταση του συνθέτη Γιώργου Καγιαλίκου ,όπου παρουσίασε τραγούδια της δισκογραφίας του από το 2011 έως σήμερα.
Τον Απρίλιο  συμμετέχει στην μουσική παράσταση με τίτλο 'Χαμηλοφώνως ' της Μάρθας Μεναχέμ και της Αρετής Κοκκίνου,στον ΙANO της Αθήνας,ερμηνεύοντας συνθέσεις τους.
Τέλη Μαΐου ηχογραφεί το τραγούδι 'Συρτάρια ', σε μουσική του συνθέτη Ανδρέα Κατσιγιάννη και σε στίχους του ποιητή -στιχουργού Κώστα Καρτελιά ,όπου την επιμέλεια παραγωγής ανέλαβε ο Ηλίας Μπενέτος.
Στα μέσα Ιουλίου συμμετέχει στη δισκογραφική δουλειά του στιχουργού - συνθέτη Ηλία Μάστορη,όπου ερμηνεύει δυο τραγούδια σε μουσική Αντώνη Παπαγγελή και Στάθη Γκότση.Στο δίσκο συμμετέχουν επίσης οι  Μανώλης Μητσιάς, Ρίτα Αντωνοπούλου, Ερωφίλη, Σοφία Παπάζογλου, Πάνος Παπαϊωάννου, Ηρώ Σαΐα ,Δημήτρης Μπάκουλης,Χάρης Μακρής και Θανάσης Βούτσας.
Τον Μάρτιο συμμετέχει στην παράσταση του Δημήτρη Ιατρόπουλου,τραγουδώντας ορισμένες από τις επιτυχίες του αγαπημένου ποιητή - στιχουργού,στην ιστορική μπουάτ 'Απανεμιά'.
Τον Ιούνιο συμμετέχει στη μουσική παράσταση 'Μια νύχτα μόνο τάξε μου'της Αργυρώς Καπαρού,με καλεσμένους την Γιάννα Κατσαγιώργη και τον Σταύρο Γιαγκούλη, στη μουσική σκηνή 'Ρότα'.
Τον Σεπτέμβριο μαζί με τη συνθέτρια Αρετή Κοκκίνου παρουσίασαν τη μουσική παράσταση Με τα φτερά στην πλάτη ,στον πολυχώρο Ρότα .Καλεσμένοι τους ήταν οι ερμηνεύτριες Πένυ Ξενάκη και  Μόρφω Τσαϊρέλη καθώς και το μελοδραματικό hip hop συγκρότημα  Soul Destiny .
Τον Δεκέμβριο συμμετέχει στην παράσταση 'Aπό το studio στη σκηνή... με αγαπημένους ερμηνευτές ' του συνθέτη και ενορχηστρωτή Νίκου Πιτλόγλου, που πραγματοποιήθηκε στη Galerie δημιουργών.Ερμήνευσαν τραγούδια του σημαντικοί καλλιτέχνες όπως οι Βασίλης Λέκκας ,Καλλιόπη Βέττα, Αργυρώ Καπαρού, Μαρία Φωτίου, Μανώλης Χατζημανώλης,Τάκης Κωνσταντοκόπουλος,Κλεονίκη Δεμίρη,Σοφία Τσέρου και Μάρθα Μορελεόν.

2019 -

Τον Απρίλιο ηχογραφεί το Single 'Ταιριαστά θα προχωράμε' σε μουσική - ενορχήστρωση  Αρετής Κοκκίνου και σε στίχους Μαρίας Παπαδάκη,όπου κυκλοφορεί από τις εκδόσεις Μετρονόμος.